मोटे पुरुष ऐसा सोचते हैं कि वो ढीले कपड़े पहनने से ज्यादा मोटे नहीं लगेंगे; हालांकि ये बिल्कुल भी सच नहीं है। फिट होने वाले कपड़े  आपके शेप को बेहतर बनाते हैं (और ज्यादा आरामदायक भी होते हैं)। ढीले कपड़े बिल्कुल भी अच्छे नहीं लगते। इसी तरह, जो कपड़े ज्यादा ही छोटे होते हैं वो आपके मोटापे को और उभारकर दिखाते हैं। सही साइज़ के कपड़े पहनना बहुत जरूरी है। कपड़े का मटीरियल जितना मोटा या भारी होगा, उतना ही वजन आपकी बॉडी पर जुड़ेगा और आप उतने ही मोटे लगेंगे। मोटे स्वेटर्स और स्वेटशर्ट (sweatshirt) आपको और ज्यादा मोटा दिखाते हैं। और उनसे आपको और ज्यादा पसीना भी आता है जो ज्यादातर मोटे लोगों की परेशानी है। ज्यादातर कैशुअल कपड़े मोटे लोगों पर बहुत अच्छे नहीं लगते। ढीले कपड़े और पतले टी शर्ट आपके ज्यादा काम नहीं आएंगे। अगर आप थोड़े से मोटे हैं तो आप पर फिटेड ट्राउज़र (trouser) और ब्लेजर (blazer) जीन्स और टी शर्ट से बहुत अच्छे लगेंगे। अपने रोज के कपड़ों को ट्राई करें और देखें की कौन से कपड़े आपके शेप को बेहतर दिखाते हैं, आप पर सूट करते हैं और आपके लिए कम्फ़र्टेबल भी हैं। जिन कपड़ों में बहुत सारे पैटर्न होते हैं वो आपकी बॉडी को उभारकर दिखाते हैं और उसकी तरफ ध्यान खींचते हैं। कम पैटर्न वाले और सॉलिड प्रिंट वाले कपड़े चुनें। इससे आपका शेप सीधा आंखों पर आने की बजाय थोड़ा छिप जाएगा। ऐसे कपडें चुनें जो बॉडी प्रोपोरशन्स को ठीक रखते हैं। जैसे, अगर आपका पेट थोड़ा सा मोटा है, तो पैंट को कमर के नीचे न पहनें इससे आपका पेट और दिखेगा। इसके बजाय पैंट को नार्मल लेवल पर नाभि के आसपास पहनें। इससे थोड़ा बहुत पेट का फैट छिप जाएगा और बॉडी प्रोपोरशन्स भी नार्मल रहते हैं। अगर आपको पैंट को इस लेवल पर पहनने में परेशानी होती है, तो बेल्ट की जगह सुस्पेंडर्स (suspenders) ट्राई करके देखें। ये स्टाइलिश भी होते हैं और आपकी परेशानी को हल कर देते हैं।
Get the right fit. Avoid thick clothing. Steer clear of the casual. Keep it simple. Maintain normal body proportions.